Document ID: /roh_data/filtered/fineweb-2-filterrobots_roh.jsonl.gz/62965

Ina front d’urizis è passada ier suentermezdi e la saira sur la Svizra. I ha dà ferms suffels e per part er granella. Meteonews ha dumbrà passa 12'000 chametgs. SRF Meteo ha schizunt dumbrà 16'000 chametgs ed ha observà granella da fin a dus centimeters.
Il suentermezdi haja la front tutgà il Nordvest da la Svizra, nua che la temperatura saja sa sbassada andetgamain per 10 grads sin 15 grads. Silsuenter haja la front tutgà la Svizra Centrala ed Orientala. Quai cun suffels da stemprà u schizunt d’orcan, sco SRF Meteo ha scrit sin Twitter. A Lucerna haja dà suffel da fin 113 kilometers l'ura.